[pic] | KOMISIJA EVROPSKIH SKUPNOSTI |

Bruselj, 26.11.2008

COM(2008) 827 konč.

2005/0240 (COD)

MNENJE KOMISIJE v skladu s točko c) pododstavka 3 člena 251(2) Pogodbe ES o spremembah Evropskega parlamenta v zvezi s skupnim stališčem Sveta glede predloga

DIREKTIVE EVROPSKEGA PARLAMENTA IN SVETA

o določitvi temeljnih načel za preiskovanje nesreč v sektorju pomorskega prometa

O SPREMEMBAH PREDLOGA KOMISIJE v skladu s členom 250(2) Pogodbe ES

2005/0240 (COD)

MNENJE KOMISIJE v skladu s točko c) pododstavka 3 člena 251(2) Pogodbe ES o spremembah Evropskega parlamenta v zvezi s skupnim stališčem Sveta glede predloga

DIREKTIVE EVROPSKEGA PARLAMENTA IN SVETA

o določitvi temeljnih načel za preiskovanje nesreč v sektorju pomorskega prometa (Besedilo velja za EGP)

1. UVOD

V točki c) pododstavka 3 člena 251(2) Pogodbe ES je predvideno, da Komisija izda mnenje o spremembah, ki jih predlaga Evropski parlament ob drugi obravnavi. Stališče Komisije glede sprememb, ki jih je sprejel Parlament, je izraženo v nadaljevanju.

2. OZADJE

Datum posredovanja predloga Evropskemu parlamentu in Svetu [COM (2005) 590 konč.--C6-0226/2008--2005/0240(COD)] | 13.12.2006 |

Datum mnenja Evropskega ekonomsko-socialnega odbora | 13.9.2006 |

Datum mnenja Odbora regij | 15.6.2006 |

Datum mnenja Evropskega parlamenta ob prvi obravnavi | 25.4.2007 |

Datum sprejetja skupnega stališča | 6.6.2008 |

Datum mnenja Evropskega parlamenta ob drugi obravnavi | 24.9.2008 |

3. NAMEN PREDLOGA

Ker je za preprečevanje prihodnjih nesreč bistvenega pomena poznavanje vzrokov za pomorske nesreče, je namen predloga, da spodbuja obveznost opravljanja sistematičnih preiskav v skladu z usklajenimi standardi in visoko kakovostjo po najpomembnejših pomorskih nesrečah.

Predlog torej določa državam članicam, v kolikor so države zastave, obalne države ali države, katerih pomembni interesi so prizadeti, da izvajajo preiskave v primerih hudih ali zelo hudih pomorskih nesreč.

V drugih primerih nesreč ali incidentov predlog predvideva obveznost preučitve, da bi presodili o priložnosti za opravljanje preiskave.

Te preiskave, katerih izključni cilj je določiti vzroke nesreč in ustrezne ukrepe, s katerimi bi jih odpravili, ne pa pripisovanje odgovornosti, morajo potekati v skladu z metodologijo, ki bo sprejeta v skladu s postopkom komitologije.

Predlog predvideva tudi, da morajo preiskave voditi stalni in neodvisni organi, ki imajo na voljo zadostna sredstva in katerih preiskovalci razpolagajo s potrebnimi prerogativami za uspešno opravljanje svoje naloge.

Določiti je treba državo, ki je v prvi vrsti odgovorna za preiskavo, preiskavo pa mora voditi v sodelovanju z vsemi drugimi zainteresiranimi državami, v ta namen pa je predviden stalen okvir sodelovanja. Poleg tega mora biti ta okvir dopolnjen s sistemom zgodnjega opozarjanja in z bazo podatkov Skupnosti o pomorskih nesrečah, ki jo bo urejala Evropska agencija za pomorsko varnost.

Slednjič je zajamčena izmenjava izkušenj za obveznost objave poročila, ki je predstavljeno v skladu z minimalnimi zahtevami in po potrebi vsebuje priporočila na področju varnosti, ki jih morajo upoštevati zadevni organi oblasti.

4. MNENJE KOMISIJE O SPREMEMBAH EVROPSKEGA PARLAMENTA

4.1. Spremembe, ki jih Komisija sprejme

Komisija lahko sprejme spremembe št. 1, 2, 5, 6 in 16.

4.2. Spremembe, ki jih je Komisija delno sprejela

Komisija lahko sprejme spremembo št. 11, vendar samo glede vidikov registracije in nadzora; v nasprotju s tem pa preostanek spremembe ni sprejemljiv glede pristojnosti Evropske agencije za varnost v pomorskem prometu, ki so predmet specifične uredbe.

Prav tako je sprejemljiva sprememba št. 21 v delu, ki zadeva prvi odstavek člena 8.1 skupnega stališča, vendar ni sprejemljiva glede drugega odstavka, katerega ubeseditev v zvezi z neodvisnostjo v skupnem stališču je bolj jasna, kot pa ubeseditev, ki je predlagana v spremembi.

Sprememba št. 32 je sprejemljiva glede uvajanja sklicevanja na rezultate opravljenih preiskav, vendar pa ni sprejemljiva, kar zadeva pristojnosti Evropske agencije za varnost v pomorskem prometu, ki so predmet specifične uredbe.

4.3. Spremembe, ki jih Komisija načeloma sprejme

Spremembo št. 4 se lahko sprejme, vendar pod pogojem, da se jo preoblikuje, tako da je razvidno, da je treba v okviru revizije metodologije preiskave upoštevati ustrezne lekcije, ki se jih je mogoče naučiti iz preiskav.

Prav tako je sprejemljiva sprememba št. 15, vendar pod pogojem, da se natančno navede, da k metodologiji preiskave ne morejo prispevati zaključki preiskav, temveč sami nauki, ki se jih je mogoče naučiti iz opravljanja teh preiskav.

Sprememba št. 24 je sprejemljiva, če se jo preoblikuje tako, da bi predvidevala hitro opozarjanje, ki je predvideno v členu 16 skupnega stališča.

Sprememba 29 je prav tako sprejemljiva, če se jo preoblikuje tako, da bi natančno navajala, da bo poročilo o preiskavi, vključno s svojimi zaključki in morebitnimi priporočili, javno objavljeno zlasti v pomorskem sektorju.

Sprememba št. 34 je prav tako sprejemljiva pod pogojem, da zadeva zgolj cilje direktive, ne pa tudi Unije.

4.4. Spremembe, ki jih je Komisija zavrnila

Spremembe št. 3, 7, 8, 9, 10, 13, 14, 17, 20 so namenjene ponovni uvedbi opozoril o stiski na področju uporabe direktive in temu, da bi preiskave naredili vedno obvezne, ne samo za zelo hude nesreče, temveč tudi za hude nesreče. Vendar pa bi te spremembe znatno povečale strošek dela za preiskovalne organe, medtem ko bi ti morali imeti možnost, da se osredotočijo na izključno tiste nesreče, iz katerih je mogoče pridobiti znanje, s pomočjo katerega bi preprečili prihodnje katastrofe.

Spremembe št. 12, 21, 22, 23, 25 so namenjene zagotavljanju strogega ločevanja med varnostnimi preiskavami in drugimi, zlasti kazenskimi preiskavami; ob tem pa postane vprašljivo ravnovesje, ki je bilo vzpostavljeno na račun dolgih razprav v Svetu med neodvisnostjo varnostnih preiskav in prerogativ, ki jih številne države članice dodeljujejo svojemu kazenskemu sodišču. V vsakem primeru je v okviru direktive „prvega stebra“ nemogoče predvideti določbe, ki bi omejile prerogative kazenskega sodišča; v okviru direktive je torej nemogoče doseči strogo ločenost med obema preiskavama.

Spremembe št. 18, 19, 20 uvajajo v direktivo mehanizem, ki pritegne Komisijo in katerega namen je, da bi bila v primeru spora med preiskovalnimi organi imenovana ena sama država članica kot država voditeljica za opravljanje preiskave. Če je namen predloga Komisije, ki je na tej točki povzet s skupnim stališčem, res to, da bi se na vse možne načine izognili temu, da bi se opravljale vzporedne preiskave, potem ni realno, da bi jih hoteli popolnoma prepovedati, in vzpostavitev mehanizma, ki Komisiji zaupa skrb za arbitražo nesoglasja med državami članicami o tej točki, bi bila politično zelo delikatna.

Spremembi 26 in 27 sta namenjeni zamenjavi točke h) skupnega stališča z ubeseditvijo, ki je navedena v besedilu, ki ga predlaga Komisija, vendar pa bi bilo to besedilo glede te točke manj jasno.

Sprememba št. 28 je namenjena razširitvi hude nesreče s primeri, kjer bi moral preiskovalni organ v vsakem primeru predložiti popolno poročilo, medtem ko bi bilo v nekaterih možnih primerih, če iz preiskave ni mogoče izvleči poučnih zaključkov, upravičeno, da organ predloži zgolj poenostavljeno poročilo.

Sprememba št. 30 je namenjena temu, da Komisiji daje možnost uvedbe znatnih sprememb v preiskovalna poročila, medtem ko mora vsebina le-teh poudarjati izključno odgovornost preiskovalnih organov.

Sprememba št. 31 Komisiji nalaga, da vsaka 3 leta predloži poročilo v zvezi z izvajanjem direktive, pri tem pa uporabnost takšne obveznosti nikakor ni prikazana.

Sprememba št. 33 je namenjena ustvarjanju obveznosti za države članice, da izvajajo določbe smernic IMU, ki se nanašajo na nepristransko obravnavanje mornarjev v primeru preiskave po nesreči. Te smernice vsebujejo številne določbe, ki so povezane s kazenskim postopkom (beri: civilnim); zato je nemogoče, da bi jih določili kot obvezne v okviru direktive „prvega stebra“.

5. ZAKLJUčEK

NA PODLAGI čLENA 250 (2) Pogodbe ES Komisija spreminja svoj predlog na podlagi zgoraj navedenih pogojev.